《送危伯明教授南归》
元代·王士熙

鲤鱼吹浪柳花香，春水还乘日计航。天外青藜归太乙，人间□发老文昌。

疾风笔陈开生练，细雨书谈校底囊。好为圣朝宣教铎，育才取次进明光。

作者简介：东平人，字继学。王构子。善画山水。英宗时为翰林待制。泰定帝时历官治书侍御史，中书参知政事。泰定帝死，被燕铁儿流远州。后为文宗起用，任江东廉访使，以南台御史中丞卒。